
A sárospataki gyógyvíz lehetséges gazdasági- és társadalmi hatásai a fenntartható térségi tervezésben

Kulcsszavak: Fenntartható térségi tervezés; Gyógyvíz; Fürdőgyógyászat ; Társadalombiztosítási támogatással igényelhető gyógyászati ellátások; Egészségturizmus
Dolgozatomban a Sárospatak területén található termálvíz készletek fenntartható és optimális használatának gazdasági és társadalmi hatásainak kapcsolatával szeretnék foglalkozni. Arra a kérdésre keresem a választ, hogy a Sárospatakon megtalálható termálvíz gyógyvízzé történő minősítésével, az erre épülő lehetséges fürdőgyógyászati szolgáltatások bevezetése milyen társadalmi- és gazdasági hasznot jelenthetnek. Érdemes-e további fejlesztésekben és beruházásokban gondolkodni?
Körbejárom a gyógyvízi minősítés folyamatát, az igénybe vehető gyógyászati ellátások körét, hogy meghatározhassam a jelenlegi infrastruktúrával mely szolgálatatások bevezetése valósulhat meg Sárospatakon. A kutatásaim során összegyűjtött adatok alapján költség-haszon elemzést végzek annak érdekében, hogy megvizsgáljam a balneoterápiás kezelések társadalombiztosítási finanszírozásával biztosíthatók-e a megvalósítás és szolgáltatások működtetésének költségei.
Arra a következtetésre jutok, hogy a Sárospatakon található gyógyvíz fürdőgyógyászati szolgáltatásokra történő alkalmazása pozitív gazdasági- és társadalmi hasznot jelenthet. A lakosságszám arányosan mért számítások a befektetési költségek nyereségességét mutatják. Akárcsak a hosszú távra számolt jelenértékszámítás is. A kutatási eredmények egyértelműen azt igazolják, hogy további beruházások és fejlesztések megvalósítása a fenntartható térségi tervezést eredményezhetik. 



